**Proiect**

|  |
| --- |
| **GUVERNUL REPUBLICII MOLDOVA****H O T Ă R Î R E nr**.**\_\_\_\_\_\_\_****din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Chișinău** |

**pentru aprobarea Regulamentului cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Eficiența energetică în Republica Moldova”**

În temeiul art.4 din Legea nr.89/2022 pentru ratificarea Contractului de finanțare dintre Republica Moldova și Banca Europeană de Investiții pentru realizarea Proiectului „Eficiența energetică în Republica Moldova” (Monitorul Oficial al Republicii Moldova, 2022, nr.115-117, art. 208), Guvernul

**HOTĂRĂŞTE:**

1. Se aprobă Regulamentul cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Eficiența energetică în Republica Moldova” (se anexează);

2. Prezenta Hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

**Contrasemnează**

**Viceprim - ministru**

**Ministrul infrastructurii Andrei SPÎNU**

**și dezvoltării regionale**

**Ministrul finanțelor Dumitru BUDIANSCHI**

*Aprobat*

*Hotărârea Guvernului*

*nr\_\_\_\_\_\_\_\_din \_\_\_\_\_\_\_\_*

**REGULAMENT**

**cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Eficiența energetică în Republica Moldova”**

**1**. Prezentul Regulament stabilește modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Eficiența energetică în Republica Moldova” (în continuare - proiect), și anume:

1) aplicarea scutirii de taxa pe valoarea adăugată (în continuare – T.V.A.) fără drept de deducere, de accize, de taxa vamală, de taxa pentru efectuarea procedurilor vamale, de taxa pentru mărfurile care, în procesul utilizării, cauzează poluarea mediului la importul de mărfuri și/sau servicii în Republica Moldova destinate implementării proiectului;

2) aplicarea scutirii de T.V.A. cu drept de deducere, de accize, de taxa pentru mărfurile care, în procesul utilizării, cauzează poluarea mediului la procurarea de mărfuri, lucrări și servicii destinate implementării proiectului.

**2**. Serviciul Vamal acordă scutirea de T.V.A. fără drept de deducere, de accize, de taxa vamală, de taxa pentru efectuarea procedurilor vamale la vămuirea mărfurilor importate destinate implementării proiectului. Documentele confirmative pentru efectuarea importului cu acordarea scutirii servesc:

1) scrisoare pe blancheta oficială emisă de către Ministerul Infrastructurii și Dezvoltării Regionale, în care se indică:

a) denumirea acordului;

b) denumirea proiectului;

c) denumirea beneficiarului proiectului;

d) valoarea în vamă și cantitatea mărfurilor importate.

2) factura fiscală (invoice);

3) copia contractului de achiziție a mărfurilor.

**3**. Scutirea de T.V.A. fără drept de deducere se aplică la importul mărfurilor și/sau serviciilor destinate realizării proiectului.

**4.** Scutirea de T.V.A. cu drept de deducere, de accize, de taxa pentru mărfurile care, în procesul utilizării, cauzează poluarea mediului se aplică mărfurilor și/sau serviciilor procurate pe teritoriul țării, destinate implementării proiectului.

**5.** Subiecții impunerii cu T.V.A. procură pe teritoriul Republicii Moldova mărfuri și/sau servicii cu scutire de T.V.A. cu drept de deducere, de accize, de taxa pentru mărfurile care, în procesul utilizării, cauzează poluarea mediului în baza scrisorii pe blancheta oficială emise de către Ministerul Infrastructurii și Dezvoltării Regionale, care confirmă faptul că mărfurile/serviciile respective sunt destinate implementării proiectului.

**6.** Pentru livrările de mărfuri și/sau servicii destinate proiectului, scutite de T.V.A. cu drept de deducere, subiecții impunerii cu T.V.A. vor elibera factura fiscală.

 **7.** Subiecţii impunerii cu T.V.A. ce efectuează livrări de mărfuri şi/sau servicii destinate implementării proiectului, scutite de T.V.A. cu drept de deducere, beneficiază de dreptul la restituirea T.V.A. în conformitate cu prevederile articolului 101 alineatul (5) din Codul fiscal nr.1163/1997, urmînd să prezinte, la solicitarea funcţionarilor fiscali, următoarele documente şi/sau informaţii:

1) declaraţiile T.V.A. din care rezultă suma ce urmează a fi restituită;

2) registrele de evidenţă a livrărilor şi procurărilor în care sînt înregistrate operaţiunile de livrare şi procurare;

3) copia contractului, în baza căruia au fost efectuate livrări scutite de T.V.A. cu drept de deducere;

4) în cazul prestării serviciilor şi lucrărilor – actele de executare a lucrărilor;

5) facturile fiscale pentru livrările scutite de T.V.A. cu drept de deducere;

6) scrisoarea emisă pe blanchetă oficială de către Ministerul Infrastructurii și Dezvoltării Regionale, care confirmă că mărfurile/serviciile scutite de T.V.A. cu drept de deducere sunt destinate implementării proiectului.